28 



SKADE (Pica caiidata). Den var omkring ved Haslev en saa 

 almindelig Fugl, at man kunde sige, den hørte med til Land- 

 skabet Sommer og Vinter. Den byggede i Skovenes Udkanter, 

 holdt dog frem for alt til ved Gaarde og Huse, hvor der fandtes 

 passende Træer til den at bygge i; mange Steder var det saa- 

 ledes, at næsten hver Gaard, naar de laa spredt, havde sit Ska- 

 depar. Det at Skaden saaledes fik Lov til at bygge uforstyrret 

 som Husfugl overalt — jeg har i hvert Tilfælde det Indtryk, at 

 den aldrig blev forfulgt, — tyder paa, at den Fortræd, som den 

 siges at kunne gøre, ikke er saa overmaade stor; gik det i syn- 

 derlig Grad ud over Fjerkræets Unger, vilde den vel næppe 

 blive taalt som Husfælle. I Vintertiden strejfede Skaden om 

 paa Marker og langs Veje, saas undertiden sammen med andre 

 Kragefugle; oftest var de i mindre Selskaber, men kunde ogsaa 

 træffes i Flokke; jeg har en enkelt Gang talt 14 sammen, og 

 det forekommer mig, at jeg undertiden har set endnu flere paa 

 en Gang. 1 Slutningen af Februar begyndte de at leve parvis, 

 og i første Halvdel af Marts fandtes de parrede overalt ved 

 Redepladserne. 



ALLIKE (Corviis nionedula). Alliken var en almindelig Fugl 

 Aaret rundt. Den ynglede i ret stort Tal, dels i hule Træer f. Eks. 

 i Skovene ved Bregentved, dels paa Bygninger, saaledes ved 

 Turebyholm. I Juni og Juli strejfede de omkring i Egnen fa- 

 milievis og viste sig da ogsaa i selve Haslev By, kom jævnlig 

 over min Bolig og slog sig af og til ned i Haven. Fra hen i 

 September hele Vinteren igennem viste der sig større og mindre 

 Flokke rundt om paa Markerne, velsagtens Fugle, der nordfra 

 søgte hertil. Flokkene holdt sig ofte for sig selv, færdedes dog 

 ogsaa sammen med andre Arter f. Eks. Stære og Raager. De 

 søgte i Frostvejr ind omkring Bøndergaardene, flokkedes ved 

 Sædstakkene, i hvilke de ofte borede store Huller. Flokkene 

 holdt sig til hen i Marts. — Egentligt Træk af Alliker saas 

 sjældnere, dog har jeg nogle Gange set F'lokke trække over højt 

 i Luften. 



RAAGE (Corvus frugilegus). Raagen var en almindelig Yngle- 

 fugl i Haslevegnen, og store Kolonier fandtes rundtom, saaledes 

 ved Bregentved, Troelstrup og Terslev, foruden adskillige Steder 

 længere borte. Tallet af ynglende Fugle syntes at tage til i de 

 Aar, jeg var i Haslev, tiltrods for at der blev dræbt Masser af 



